Ναυάγιο του Eurobulker X

Ένα από τα πιο σοβαρά περιβαλλοντικά ατυχήματα συνέβη στον Ευβοϊκό κόλπο το Σεπτέμβρη του 2000 με τη βύθιση του Euroblaker X ανοιχτά στο Λευκαντί Ευβοίας.

Στις 28 Αυγούστου του 2000 το χωρητικότητας 35000 τόνων EUROBALKER X, της Silver Line Maritine Corporation Monrovia/Liberia, με σημαία Καμπότζης, είχε καταπλεύσει στη Χαλκίδα, προερχόμενο από την Τουρκία και με προορισμό την Αίγυπτο. Το πλοίο βρισκόταν αγκυροβολημένο στο Λευκαντί Χαλκίδας όπου την 1η Σεπτεμβρίου 2000 ολοκληρώνοντας τη φόρτωση 32.031 τόνων τσιμέντου από τα ΤΣΙΜΕΝΤΑ ΧΑΛΚΙΔΟΣ στις 8:30 το πρωί ξεκίνησε με προορισμό την Αίγυπτο. Λίγο μετά και συγκεκριμένα στις 10:20 συνέβη το ατύχημα που είχε σαν αποτέλεσμα να κοπεί το πλοίο στα δύο ανοικτά από το Λευκαντί Ευβοίας, προκαλώντας τεράστια ρύπανση των νερών του Ευβοϊκού.

Ιστορικό του πλοίου
Eurobulker X, πλοίο τύπου Bulk Carrier (πρώην Matumba, πρώην Alangos, πρώην Galea) με σημαία Καμπότζης, ολικής χωρητικότητας 19916 κόρων, και καθ. 13780 κόρων, μεταφορικής ικανότητας 35264 τόνων, μήκους 196 μέτρων, ναυπηγήσεως του 1974 στα Ισπανικά ναυπηγεία Astilleros Espanoles της Σεβίλλης, κινούμενο με μηχανή Sulzer 11,500 BHP.
Το πλοίο άνηκε στον όμιλο του Έλληνα εφοπλιστή Σταύρου Ηλία, αποκτηθέν το Φεβρουάριο του 1998 από την εταιρία Medway (Δ. Δελαπόρτας Θ. Γιαννούτσος) στην οποία ανήκε από το 1994 μέχρι το 1998 με το όνομα Matumba, ενώ με το ίδιο όνομα άνηκε προηγουμένως από το 1992-1994 στον εφοπλιστή Μούσκα. Το 1998, ο τελευταίος πλοιοκτήτης το μετονόμασε από Matumba σε Eurobulker X.
Το πλοίο ήταν επανδρωμένο με αλλοδαπό πλήρωμα εκτός του Έλληνα Υποπ/ρχου Νικολ. Πανταζή. Κατά τη διάρκεια του ναυαγίου ένας Ουκρανός έχασε τη ζωή του ενώ άλλα τέσσερα μέλη του πληρώματος τραυματίστηκαν.
Το πλοίο ναυπηγήθηκε το 1974 στα Ισπανικά ναυπηγεία Αstilleros Espanoles στην Σεβίλλη. Διέθετε κινητήρα Sulzer 11.000 ίππων. Η ολική του χωρητικότητα ήταν 19.996 κόρων. Είχε ικανότητα μεταφοράς 35.264 κόρων και το ολικό του μήκος ήταν 200 μέτρα περίπου.Ήταν αγορασμένο από την πλοιοκτήτρια εταιρεία Medway στην οποία ανήκε  από το 1994 έως τo 1998. Όταν το πλοίο ανήκε σε αυτήν την εταιρεία ονομαζόταν Matumba. Την ίδια ονομασία την είχε όταν ανήκε στον εφοπλιστή Μούσκα από το 1992 έως το 1994. Το 1998 ο τελευταίος ιδιοκτήτης άλλαξε την ονομασία σε Eurobulker X. Τον Σεπτέμβριο του 2002 ενώ ήταν αγκυροβολημένο στο Λευκαντί Ευβοίας και φόρτωνε τσιμέντο για παράδοση στην Αλεξάνδρεια της Αιγύπτου, άρχισαν να πνέουν άνεμοι έντασης 8 με 9 της κλίμακας μποφόρ. Το πλοίο χτυπήθηκε από έντονο κυματισμό και κόπηκε στα δύο. Τόνοι από υγρά καύσιμα, μαζούτ, και τσιμέντου χύθηκαν στις γύρω περιοχές του Νότιου Ευβοϊκού. Τα καύσιμα και το μαζούτ καθαρίστηκαν από τις παραλίες με την άμεση κινητοποίηση του ΥΕΝ αλλά και του Λιμεναρχειακής Αρχής Χαλκίδας. Το ναυάγιο όμως ήταν το κύριο θέμα των δελτίων ειδήσεων το μαζούτ που χύθηκε προκάλεσε μεγάλο πρόβλημα στην θαλάσσια πανίδα και χλωρίδα του κόλπου.Η υπόθεση βρίσκεται ακόμα σε εξέλιξη στα μεγάλα δικαστήρια της Ελλάδος τα οποία είναι αρμόδια για την διαλεύκανση της υπόθεσης. Σήμερα το ναυάγιο είναι χώρος συγκέντρωσης της θαλάσσιας πανίδας γι' αυτό υπάρχει έντονη αλιευτική δράση στην περιοχή του ναυαγίου.

Οι συνέπειες του ναυαγίου
Οι συνέπειες από το ναυάγιο, ήταν άμεσα ορατές, καθώς τα πετρέλαια του κατέκλυσαν τις γύρω ακτές, ακόμα και αν ενεργοποιήθηκαν άμεσα οι υπηρεσίες και τα συνεργεία για να σφραγίσουν τις δεξαμενές του, γλιτώνοντας το περιβάλλον από ακόμα μεγαλύτερη ζημιά.
Η ρύπανση των γύρω ακτών του Ευβοϊκού προκλήθηκε από τη διαρροή περίπου 700 τόνων πετρελαίου και λιπαντικών που υπήρχαν στις δεξαμενές του πλοίου.  Παρά τις προσπάθειες των λιμεναρχείων Χαλκίδας και Ωρωπού η πετρελαιοκηλίδα  έφτασε στις ακτές και έπληξε τις περιοχές Λευκαντί, Χαλκούτσι, Αυλίδα, Δήλεσι και Ωρωπό.

Από τις εφημερίδες εκείνων των ημερών διαβάζουμε:

«Το μαύρο αντικατέστησε το μπλε, η πίσσα μπερδεύτηκε με το βότσαλο και την άμμο, δημιουργώντας ένα τοξικό μείγμα που πυροδοτεί τη θλίψη και την αγανάκτηση των κατοίκων της Εύβοιας και της Βοιωτίας. Οι πάπιες και οι αλκυόνες βουτηγμένες στο κατράμι, η θάλασσα ξερνάει νεκρά αφρόψαρα , οι κάτοικοι της περιοχής περιφέρονται στις παραλίες με πισσωμένα κορμιά  προσπαθώντας να καθαρίσουν τις ακτές, οι παραθεριστές φεύγουν πανικόβλητοι , ενώ οι βάρκες των ψαράδων βάφονται στα μαύρα. Εικόνες θανάτου που προϊδεάζουν για τη μακρόσυρτη επούλωση της πληγής».
Πάνω από ένα χρόνο κράτησε η ρύπανση στις ακτές , όσο για τη «βαθύτερη» ρύπανση και επίπτωση στο θαλάσσιο περιβάλλον και οικοσύστημα της περιοχής κανείς δε μπορεί να πει με σιγουριά αν το πρόβλημα έχει σήμερα εξαλειφθεί.

Κατάδυση στο ναυάγιο

Κατάδυση στο ναυάγιο πραγματοποίησε το Σάββατο 1η Αυγούστου 2015 η ομάδα του Γιώργου Μοναστήρογλου Thalassa Diving School μαζί με τον τοπικό σύμβουλο του Μύτικα Πάνο Αγιαννίτη χαρίζοντας μας όπως είναι φυσικό υπέροχα πλάνα τα οποία και παραχώρησαν στο Eviaportal.gr, ενώ σύντομα θα πραγματοποιήσουν ακόμα μία κατάδυση στο εσωτερικό του πλοίου.

Ναυάγια